Vårserien 2017 besto av ti lag. Brighton rykket opp til ligaen etter å ha vunnet playoff-kampen i Women’s Premier League Championship, mot Sporting Club Albion. Ettersom Notts County trakk seg fra WSL 1, i april 2017, rykket et lag opp til WSL 1 etter ferdigspilt vårserie. Avgjørelsen om hvilket lag som rykket opp ble basert på en evaluering gjort av forbundet rundt søkende klubbers fremtidige planer, budsjett, utvikling av yngre spillere, fasiliteter og resultater på banen.